stanford-oval/wikipedia huggingface dataset:
Lugo (maakunta)
Aiheesta muualla

Kuvia tai muita tiedostoja aiheesta Lugo (maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Luke Woolfenden

Luke Woolfenden toukokuussa 2024.
Luke Matthew Woolfenden (s. 21. lokakuuta 1998 Ipswich) on englantilainen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa kaudeksi 2024–2025 Englannin Valioliigaan noussutta Ipswich Townia.
Woolfenden on Ipswich Townin kasvatti. Hän aloitti liigauransa joulukuusta 2017 huhtikuuhun 2018 kestäneellä lainasopimuksella National League -joukkue Bromleyssä. Välillä hän pelasi kolme mestaruussarjan ottelua Ipswichissä mutta oli pääosan kaudesta 2018–2019 lainalla kakkosliigan Swindon Townissa. Tämän jälkeen Woolfenden on pysynyt Ipswichissä, jossa hän on pelannut yhteensä 44 mestaruussarjan ja 128 ykkösliigan ottelua. Maaleja hän on tehnyt mestaruussarjassa yhden ja ykkösliigassa neljä. Kaudella 2024–2025 hän pelaa Ipswichin joukkueessa Valioliigaa.
Woolfenden ei ole pelannut maaotteluita missään ikäluokassa.
Luke Steyn

Luke Steyn (s. 7. kesäkuuta 1993 Harare) on zimbabwelainen alppihiihtäjä.
Kaksivuotiaana Zimbabwesta Sveitsiin muuttanut ja vuonna 2008 kilpauransa aloittanut Steyn on synnyinmaansa historian ensimmäinen talviolympiakisojen urheilija. Sotšin olympialaisissa 2014 Steyn keskeytti pujottelussa, ja sijoittui suurpujottelussa 57:nneksi. Luonnollisesti hän toimi myös maan lipunkantajana.
Käännös suomeksi
Doyle Brunson

| Doyle Brunson |
| --- | --- |
 Doyle Brunson WSOP-turnauksessa vuonna 2006.
Henkilötiedot
Syntynyt: 10. elokuuta 1933 
Kuollut: 14. toukokuuta 2023 (89 vuotta) Las Vegas, Nevada
Kansalaisuus:   Yhdysvallat
Pokerinpelaaja
Sponsori:  Doyle's Room
WSOP-voitot:  10
WSOP-rahasijat:  34
WPT-voitot:  1
EPT-voitot:  0
Turnausansiot (USD):  5 988 693
Päivitetty:  2. syyskuuta 2010
Aiheesta muualla
www.doylebrunson.com
Doyle Brunson (10. elokuuta 1933, Longworth, Texas – 14. toukokuuta 2023, Las Vegas, Nevada) oli yhdysvaltalainen
pokeriammattilainen. Brunson pelasi pokeria ammatikseen yli 50 vuoden ajan. Hän voitti pokerin epävirallisen maailmanmestaruuden, World Series of Pokerin kahdesti peräkkäin, vuosina 1976 ja 1977. Brunson julkaisi myös ensimmäisen varsinaisen pokerikirjan Super/System. Häntä kutsutaan usein ”pokerin kummisedäksi”. Brunson valittiin pokerin Hall of Fameen 54-vuotiaana vuonna 1988. Hänen lempinimensä oli ”Texas Dolly”.
Brunson on ensimmäinen miljoona dollaria pokeriturnauksesta voittanut pelaaja. Hän voitti urallaan 10 WSOP-ranneketta. Saavutukseen ovat pystyneet Bronsonin lisäksi ainoastaan Johnny Chan, Phil Ivey ja Phil Hellmuth. Hän on myös yksi neljästä pelaajasta, jotka ovat pystyneet voittamaan World Series of Pokerin pääturnauksen kahtena vuotena peräkkäin (1976 ja 1977).
Elämäkerta

Brunson syntyi Teksasin Longworthissa kylässä, jossa asui noin sata ihmistä. Hän oli nuorin perheen kolmesta lapsesta. Longworthin pienen koon takia Brunson juoksi toisinaan pitkiä matkoja toisiin kyliin ja hänestä tuli lupaava urheilija. Hän pelasi Texas All-State -koripallojoukkueessa ja harjoitteli kausien välissä mailin juoksua. Vaikka hän oli kiinnostunut enemmän koripallosta kuin juoksemisesta, hän osallistui vuonna 1950 Texas Interscholastic Track Meet -kisoihin ja voitti mailin ajalla 4:38. Hän sai tarjouksia useilta korkeakouluilta ja päätyi lopulta Hardin-Simmonsin yliopistoon, koska se sijaitsi lähellä hänen kotiaan. Minneapolis Lakers (nykyisin Los Angeles Lakers) oli myös kiinnostunut Brunsonista, mutta hänen kesätöissä saamansa polvivamma lopetti peliuran. Brunson oli ollut purkamassa tonnin painoista lastulevylastia, kun kuorma oli pudonnut hänen jalkansa päälle murtaen sen kahdesta kohdasta. Hän piti kipsiä kaksi vuotta, mutta loukkaantuminen lopetti kerralla hänen ammattilaiskoripallohaaveensa. Vielä nykyäänkin hän tarvitsee ajoittain kainalosauvaa. Loukkaantumisen jälkeen Brunson keskittyi urheilun sijasta opiskeluun ja valmistui hallintotieteen maisteriksi ja työskenteli koulun rehtorina.
Pokeriura

Brunson aloitti pokerin pelaamisen laittomilla peleillä Exchange -kadulla, Fort Worthissa, Texasissa kaverinsa Dwayne Hamiltonin kanssa. Lopulta he kiersivät ympäri Texasia, Oklahomaa ja Louisianaa pelaten isompia pelejä, ja tapailivat samalla muita ammattilaispelaajia. Pian Hamilton muutti takaisin Fort Worthiin, kun taas muut jatkoivat yhdessä kiertämistä ympäriinsä pelaten pokeria, golfia ja Doylen sanoin ”lähes mitä vain” rahasta. He kartuttivat yhdessä yhteistä uhkapelikassaa, mutta kuuden vuoden pelaamisen jälkeen tehty ensimmäinen kunnon matka Las Vegasiin vei kaiken. Rahasumma oli kuusinumeroinen. Tämän johdosta he päättivät lopettaa pelaamisen yhdessä, mutta pysyivät ystävinä.
Hänen suurin saavutuksensa pokerin rinnalla on ehkäpä hänen kirjoittamansa kirja Super/System, jota pidetään pokerin raamattuna. Alun perin vuonna 1978 itsejulkaistu Super/System oli kirja, joka antoi normaaleille pelaajille silmäyksen ammattilaisten pelitapaan ja siihen kuinka Brunson pelasi ja voitti. Hän uskoi kirjan vaikuttaneen peliin niin paljon, että se tuotti lopulta hänelle enemmän tappiota kuin voittoa. Päivitetty versio Super/System 2 julkaistiin vuonna 2004. Brunsonin lisäksi usea ammattilaispokeripelaaja vaikutti kirjan kappaleissa, mukaan lukien Bobby Baldwin, Mike Caro, David Sklansky, Chip Reese ja Joey Hawthorne. Kirjan otsakkeena on ”Kuinka hankin miljoona dollaria pokeria pelaamalla”.
Brunson on myös kirjoittanut kirjan Poker Wisdom of a Champion (Mestarin pokeriviisaus), jonka alun perin julkaisi Brunsonin omien sanojen mukaan Lyle Stuart vuonna 1984.
Brunsonin lempinimi ”Texas Dolly” syntyi, kun Jimmy ”The Greek” Snyder luki hänen nimensä väärin. Hänen oli määrä kuuluttaa ”Texas Doyle”, mutta ilmoille kajahtikin Dolly. Moni Brunsonin huippupelaajakavereista kutsuikin häntä ”Dollyksi”.
Brunsonin mukaan on nimetty kaksi texas hold 'em -kättä. Toinen niistä, 10–2 mitä maata tahansa, kantaa hänen nimeään, sillä hän voitti niillä korteilla kaksi WSOP-mestaruusturnausta peräkkäin (1976 ja 1977), molemmilla kerroilla muodostaen täyskäden. Toinen käsi, joka tunnetaan varsinkin Texasissa nimellä ”Doyle Brunson”, on A-Q mitä maata tahansa. Tämä siitä syystä, kuten hän sanoo Super/System kirjassaan sivulla 519, että hän ei pelaa sitä koskaan.
Brunson antoi nimensä nettipokerisivusto Doyle's Roomille. Hän on ollut pelaamassa television pokeriohjelmissa High Stakes Poker, WPT ja Poker After Dark. Vuonna 2009 ilmestyi Brunsonin omaelämäkerta The Godfather of Poker: The Doyle Brunson Story (julkaistu vuonna 2010 suomeksi nimellä ”Pokerin kummisetä”).
Syyskuussa 2010 Brunsonin pokeriuran turnausansiot ylittivät 5,9 miljoonaa dollaria.
Turnaukset

Alle viikko sen jälkeen, kun Johnny Chan oli tehnyt ennätyksen voittaessaan 10. kultaisen rannekkeensa, Doyle Brunson tasoitti tilit (1. heinäkuuta 2005).
World Poker Tourin (WPT) Legends of Poker -turnauksen voitto vuonna 2004 oli 1,1 miljoonaa dollaria.
Brunson voitti yhdeksännen kultaisen rannekkeensa $ 2,000 H.O.R.S.E. -turnauksessa vuonna 2003.
Brunson oli neljäs ensimmäisessä WPT:n järjestämässä mestaruusturnauksessa.
11. kesäkuuta 2018 Brunson ilmoitti jättäytyvänsä pois turnausmuotoisesta pokerista kesän aikana. Samana päivänä hän osallistui WSOP-turnauksen 10 000 dollarin 2-7 Single Draw -peleihin. Hän pääsi finaalipöytään ja tuli lopulta kuudenneksi, ansaiten 43 963 dollaria.
Perhe-elämä

Brunson tapasi vaimonsa Louisen vuonna 1960 ja he menivät naimisiin vuonna 1962. Louise tuli raskaaksi ja myöhemmin samaisena vuonna Doylen niskasta löytyi kasvain. Kun kasvain tutkittiin, kirurgit totesivat että syöpä oli levinnyt ja hän ei pystyisi parantumaan siitä. Lääkärit olivat sitä mieltä, että leikkaus kuitenkin pitkittäisi hänen elämäänsä sen verran, että hän näkisi lapsensa syntymän, joten leikkaus suoritettiin. Leikkauksen jälkeen syövästä ei kuitenkaan jäänyt mitään jäljelle. Lääkäreiden mielestä toipumisen täytyi olla ihme ja Brunson onkin sanonut parantumisensa olevan vaimonsa ystävien rukouksien ansiota. Louiselle kehittyi myös kasvain, mutta kun hän meni leikkaukseen, hänen kasvaimensa todettiin kadonneen. Vuonna 1975 heidän tyttärellään Doylalla todettiin skolioosi, mutta hänen selkärankansa suoristui kokonaan kolmessa kuukaudessa.
Doyla kuoli 18-vuotiaana otettuaan liikaa kaliumia lääkkeenä sydänvikaan. Samana vuonna, ilmeisesti surutyötä tehdessään Brunson luki kristillistä kirjallisuutta ja päätyi liittymään kristilliseen uskontokuntaan.
Hänen poikansa Todd Brunson pelaa myös pokeria ammattilaistasolla. Todd on voittanut rannekkeen WSOP:n omaha hi-low -turnauksessa vuonna 2005. Brunsonit olivat ensimmäiset isä ja poika, jotka ovat voittaneet World Series of Pokerin kultaiset rannekkeet. Doyle Brunsonin tytär Pam Brunson voitti elokuussa 2007 naisten WPT Ladies Night V -turnauksen.
WSOP-rannekkeet

| Vuosi | Turnaus | Palkinto (USD) |
| --- | --- | --- |
| 1976 | $10,000 No Limit Hold'em World Championship | 230 000 |
| 1977 | $5,000 Deuce to Seven Draw | 80 250 |
| 1977 | $10,000 No Limit Hold'em World Championship | 340 000 |
| 1977 | $1,000 Seven-Card Stud Split | 62 500 |
| 1978 | $5,000 Seven-Card Stud | 68 000 |
| 1979 | $600 Mixed Doubles (Starla Brodien kanssa) | 4 500 |
| 1991 | $2,500 No Limit Hold'em | 208 000 |
| 1998 | $1,500 Seven-Card Razz | 93 000 |
| 2003 | $2,000 H.O.R.S.E. | 84 080 |
| 2005 | $5,000 No Limit Shorthanded Texas Hold'em (6 pelaajaa per pöytä) | 367 800 |
Teokset

How I Made Over $1,000,000 Playing Poker (1979, julkaistu myös nimellä Doyle Brunson's Super System: A Course in Power Poker)
According to Doyle (1984)
Poker Wisdom of a Champion (2003)
Doyle Brunson's Super System 2: A Course in Power Poker (2004)
My 50 Most Memorable Hands (2007)
Online Poker: Your Guide to Playing Online Poker Safely & Winning Money (2005)
Doyle Brunson, Mike Cochran: Pokerin kummisetä.  (alk. The Godfather of Poker: The Doyle Brunson Story (2009))  Suomentanut Ulla Selkälä.Määritä julkaisija! ISBN 978-952-01-0508-2.
Aiheesta muualla

Viralliset kotisivut (Arkistoitu – Internet Archive)
Doyle Brunson The Hendon Mob Poker Databasessa (englanniksi)
Luettelo Franz Ferdinandin saamista palkinnoista ja ehdokkuuksista

Yhtye esiintymässä vuonna 2017.
Tämä on luettelo skotlantilaisen rockyhtye Franz Ferdinandin saamista palkinnoista ja ehdokkuuksista.
Brit Awards

| Vuosi | Palkittu työ | Palkinto | Tulos |
| --- | --- | --- | --- |
| 2005 | Franz Ferdinand (albumi) | Best British Live Act | Ehdokkuus |
| 2005 | Franz Ferdinand (albumi) | Best British Breakthrough Act | Ehdokkuus |
| 2005 | Franz Ferdinand (albumi) | Best British Album | Ehdokkuus |
| 2005 | Franz Ferdinand | Best British Rock Act | Voitto |
| 2005 | Franz Ferdinand | Best British Group | Voitto |
| 2006 | Franz Ferdinand | Best British Live Act | Ehdokkuus |
| 2006 | Franz Ferdinand | Best British Rock Act | Ehdokkuus |
| 2006 | Franz Ferdinand | Best British Group | Ehdokkuus |
Canadian Independent Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2006 | Franz Ferdinand (albumi) | Favourite International Artist/Group | Voitto |
Grammy Awards

| Vuosi | Palkittu työ | Palkinto | Tulos |
| --- | --- | --- | --- |
| 2005 | Franz Ferdinand (albumi) | Best Alternative Music Album | Ehdokkuus |
| 2005 | ”Take Me Out” | Best Music Video | Ehdokkuus |
| 2005 | ”Take Me Out” | Best Rock Vocal Performance by a Duo or Group | Ehdokkuus |
| 2006 | You Could Have It So Much Better | Best Alternative Music Album | Ehdokkuus |
| 2006 | ”Do You Want To” | Best Rock Performance by a Duo or Group with Vocal | Ehdokkuus |
MTV Video Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2004 | ”Take Me Out” | MTV Video Music Award  Breakthrough Video | Voitto |
| 2004 | ”Take Me Out” | MTV2 Award  Breakthrough Video | Ehdokkuus |
Meteor Ireland Music Awards

| Vuosi | Palkittu työ | Palkinto | Tulos |
| --- | --- | --- | --- |
| 2005 | Franz Ferdinand (albumi) | Best International Album | Voitto |
| 2005 | ”Take Me Out” | Best International Group | Voitto |
NME Awards

| Vuosi | Palkittu työ | Palkinto | Tulos |
| --- | --- | --- | --- |
| 2005 | Franz Ferdinand (albumi) | Best Album | Voitto |
| 2005 | ”Take Me Out” | Best Track | Voitto |
| 2005 | ”Take Me Out” | Best British Band | Ehdokkuus |
| 2005 | ”Take Me Out” | Best Live Band | Ehdokkuus |
| 2005 | ”Take Me Out” | Best Video | Ehdokkuus |
| 2006 | Franz Ferdinand (albumi) | Best Live Band | Voitto |
| 2006 | You Could Have It So Much Better | Best Album | Ehdokkuus |
| 2006 | You Could Have It So Much Better | Best British Band | Ehdokkuus |
| 2006 | ”Do You Want To” | Best Track | Ehdokkuus |
| 2006 | ”Do You Want To” | Best Video | Ehdokkuus |
Lähde:
MK II

| MK II Masterplan |
| --- | --- | --- |

Studioalbumin tiedot
 Äänitetty : Crazy Cat Studio
 Julkaistu: helmikuu 2007
 Tuottaja(t): Roland Grapow, Masterplan
 Tyylilaji: power metal
 Kesto: 52.21
 Levy-yhtiö: AFM
Masterplanin muut julkaisut
| Aeronautics 2005 | MK II 2007 | Time to Be King 2010 |
MK II on saksalaisen power metal -yhtye Masterplanin kolmas studioalbumi. Se on myös yhtyeen toistaiseksi ainoa albumi, jolla laulajana toimii Jørn Landen korvannut Mike DiMeo.
Kappaleet

Phoenix Rising – 1.17
Warrior's Cry – 5.21
Lost and Gone – 2.58
Keeps Me Burning – 4.01
Take Me Over – 5.42
I'm Gonna Win – 3.53
Watching the World – 4.31
Call the Gypsy – 3.08
Trust in You – 4.46
Masterplan – 5.03
Enemy – 4.37
Heart of Darkness – 6.59
Kokoonpano

Mike DiMeo – laulu
Roland Grapow – kitara
Jan S. Eckert – basso
Axel Mackenrott – koskettimet
Mike Terrana – rummut
Arvostelut

Allmusic:
Aiheesta muualla

MK II Discogsissa. (englanniksi)
Albumi MK II Encyclopaedia Metallum -sivustolla (englanniksi)
Lännen vähemmistökansallisuuksien yliopisto

Lännen vähemmistökansallisuuksien kommunistinen yliopisto oli Leningradissa 1922–1936 toiminut kommunistinen koulutuslaitos. Koulun tarkoituksena oli kouluttaa ei-venäläisiä puoluekaadereita Neuvostoliiton omaan käyttöön sekä ulkomaille kommunistijohtajia, jotka osaisivat koordinoida mahdollista vallankumousta ja sisällissotaa ja johtaa maata sen jälkeen. Alkuun koulu oli suunnattu lähinnä balteille ja suomalaisille, mutta sinne ruvettiin myöhemmin ottamaan opiskelijoita muistakin Euroopan maista. Koulu ei nimestään huolimatta ollut yliopistotasoa, vaikka kurssit kestivätkin pisimmillään neljä vuotta. Monet oppilaat saivatkin poliittista jatkokoulutusta Lenin-koulussa Moskovassa. 1930-luvun puolivälissä Neuvostoliitossa kiristynyt suhtautuminen vähemmistökansallisuuksiin johti laitoksen lakkauttamiseen.
Yliopiston olemassaolon aikana siellä opiskeli useita satoja suomalaisia, ja he muodostivat yli puolet kaikista oppilaista. Suomalaisista 314 ehti suorittaa täydet opinnot ja valmistua. Koulussa opiskelivat muun muassa Suomen Kommunistisen Puolueen kansanedustajat Aimo Aaltonen, Ville Pessi ja Elli Stenberg. Yrjö Sirola johti koulua kahteen otteeseen 1920-luvulla, ja Aura Kiiskinen toimi siellä opettajana.
Oppilaitoksen edeltäjinä olivat kurssit, joita järjesti Neuvostoliiton kommunistipuolueen suomalaisen järjestön keskustoimiston alainen sivistysjaos. Sitä johti aluksi Ebba Aholainen ja vuodesta 1921 Väinö Rautio. Kursseilla opettajina oli merkittäviä suomalaiskommunisteja, kuten  Leo Laukki, Jussi Lumivuokko, Kullervo Manner ja Yrjö Sirola. Vuonna 1921 Suomen Kommunistinen Puolue ehdotti suomalaisen puoluekoulun perustamista, ja se aloitti toimintansa seuraavan vuoden puolella. Siihen yhdistettiin saman vuoden aikana vastaavat virolainen ja latvialainen puoluekoulu, ja näin syntyi Lännen vähemmistökansallisuuksien yliopisto.
Lännen vähemmistökansallisuuksien kommunistisen yliopiston lisäksi Moskovassa toimi myös Idän työläisten kommunistinen yliopisto, joka tosin vastasi ennemminkin Lenin-koulua Aasian ja siirtomaiden kommunistijohtajille suunnattuna.
Mahasweta Devi

| Mahasweta Devi |
| --- | --- |
 Mahasweta Devi vuonna 1997.
Henkilötiedot
Syntynyt: 14. tammikuuta 1926 Dhaka, Brittiläinen Intia
Kuollut: 28. heinäkuuta 2016 (90 vuotta) Kalkutta, Länsi-Bengali, Intia
Ammatti:  kirjailija, aktivisti
Puoliso:   Bijon Bhattacharya  (vih. 1947; ero 1962)  Asit Gupta  (vih. 1965; ero 1976) 
Lapset:  Nabarun Bhattacharya
Kirjailija
Äidinkieli: bengali
Tuotannon kieli: bengali
 Nimikirjoitus
Palkinnot
 Padma Shri (1986) Padma Vibhushan (2006) 
Aiheesta muualla
Löydä lisää kirjailijoitaKirjallisuuden teemasivulta
Mahasweta Devi (14. tammikuuta 1926 Dhaka – 28. heinäkuuta 2016 Kalkutta) oli intialainen bengalinkielinen kirjailija ja aktivisti. Hänen merkittäviä kirjallisia teoksiaan ovat Hajar Churashir Maa, Rudali ja Aranyer Adhikar. Hän oli itse julistautunut vasemmistolainen, joka työskenteli Intian Länsi-Bengalin, Biharin, Madhya Pradeshin ja Chhattisgarhin osavaltioiden heimojen (lodha ja shabar) oikeuksien ja vaikutusmahdollisuuksien puolesta. Hänet palkittiin useilla kirjallisuuspalkinnoilla, kuten Sahitya Akademi -palkinnolla (Bengalissa), Jnanpith-palkinnolla ja Ramon Magsaysay -palkinnolla sekä Intian siviilipalkinnoilla Padma Shri ja Padma Vibhushan.
Aiheesta muualla

Kuvia tai muita tiedostoja aiheesta Mahasweta Devi Wikimedia Commonsissa
Maailman Sionistijärjestö

Maailman sionistijärjestö (hepr. ‏ההסתדרות הציונית העולמית‎‎) on juutalaisten kansainvälinen järjestö, joka perustettiin Theodor Herzlin kokoonkutsumassa ensimmäisessä sionistikongressissa, Baselissa, Sveitsissä 3. syyskuuta 1897. Alun perin nimi oli Sionistijärjestö, mutta vuonna 1960 nimi muutettiin Maailman sionistijärjestöksi. Järjestön pääpaikka on Jerusalem.
Sionistisen liikkeen päämäärät ilmaistiin kongressin päätöslauselmassa, joka tuli tunnetuksi Baselin ohjelmana. "Sionismi pyrkii luomaan juutalaisille lain turvaaman asuinpaikan Palestiinaan. Tämän tavoitteen saavuttamiseksi kongressi pitää hyödyllisinä seuraavia keinoja: 1) juutalaisten maanviljelijöiden, käsityöläisten ja kauppiaiden asutus Israelin maahan, 2) juutalaisten järjestäytyminen paikallisiin tai yleisiin ryhmiin eri maiden lakien mukaisesti, 3) juutalaisen tunteen ja tietoisuuden vahvistaminen [kansallisen tunteen ja -tietoisuuden], 4) valmistavat askelet niiden hallituksilta saatavien myönnytysten saavuttamiseksi, jotka ovat välttämättömiä sionistisen päämäärän toteutumiseksi".
Kun Israelin valtio perustettiin 14. toukokuuta 1948, monet hallinnolliset instituutiot olivat valmiina, sellaisina kuin Sionistikongressi oli ne suunnitellut 50 vuotta aiemmin.
Maailman sionistijärjestön puheenjohtajat

Theodor Herzl (1894–1904)
David Wolfsohn (1905–1911)
Otto Warburg (1911–1921)
Chaim Weizmann 1921–1931)
Nahum Sololev (1931–1935)
Chaim Weizmann (1935–1946)
David Ben-Gurion (1946–1956)
Nahum Goldwein (1956–1960)
Ehud Avriel (1968–1972)
Lars Arie Pineus (1972–1973
Arie Leon Dulzin (1973–1975)
Pinhas Sapir (1975)
Arie Leon Dulzin (1975–1976)
Joseph Almogi (1976–1978)
Arie Lem Dulzin (1978–1987)
Simeha Dimitz (1987–1994)
Yehiel Leket (1994–1995)
Avraham Burg (1995–1999)
Sallai Meritor (1999–2005)
Zeev Bielski (2005–2009)
Avraham Duvdevani (2010–)
Sisarjärjestöjä

Jewish Colonial Trust 1899
Jewish National Fund 1901
Keven Hayesod 1920
Juutalaisten maailmankongressi
Maailman Sionistikongressi

Vuosina 1897–1946 Maailman sionistikongressi pidettiin joka toinen vuosi Euroopan eri kaupungeissa. 35. kongressi järjestettiin kesäkuussa 2006. Suurin tapahtuma kongressissa oli Kadiman yhdistyminen konservatiivijuutalaisten ja reformijuutalaisten välillä. Kadiman Zeev Bielski valittiin uudelleen WZO:n puhemieheksi. Seuraava kongressi pidetään vuonna 2010.
Mamberamo

Mamberamo-joen suisto saaren pohjoiskärjessä
Mamberamo on 700 kilometriä pitkä joki Indonesian Papuan ja Irian Jaya Baratin provinssissa Uuden Guinean saarella. Se saa alkunsa Taritatu- ja Tariku-jokien kohtaamisesta, virtaa etelästä pohjoiseen ja laskee Tyyneenmereen saaren pohjoisimmassa nurkassa suurehkon suistoalueen läpi. Jokilaaksossa on biodiversiteetti vertaansa vailla ja paljon endeemisiä lajeja. Alueella asuu myös heimoja, joilla on hyvin vähän kontakteja ulkomaailmaan.
Mamberamon suurimmat sivujoet ovat Taritatu (Idenburg) ja Tariku (Rouffaer). Joissa on monia koskia, mutta silloin kun vettä on tarpeeksi, niitä pitkin voi kulkea moottoriveneillä.
Joen valuma-alue on 7,8 miljoonaa hehtaaria, ja sen korkeus vaihtelee yli viidestä kilometristä merenpinnan tasoon. Vuotuinen sademäärä on noin 3000 mm ja päivälämpötila 26 ̊C. Yli 90% valuma-alueesta on metsän tai muun luonnonkasvillisuuden peitossa.
Aiheesta muualla

Papuatrekking
Martin Škrtel

Martin Škrtel
Martin Škrtel (s. 15. joulukuuta 1984 Handlová, Tšekkoslovakia) on uransa lopettanut slovakialainen jalkapalloilija, pelipaikaltaan puolustaja. Škrtel edusti ennen lopettamistaan slovakialaista Spartak Trnavaa.
Škrtel pelasi aiemmin FK AS Trenčínissä 2001–2004, Pietarin Zenitissä 2004–2008 ja Liverpoolissa 2008–2016. Turkkilaisseura Fenerbaçheen hän siirtyi liverpoolista 14 heinäkuuta 2016 5 miljoonalla punnalla. Trenčínissä hän pelasi 45 ottelua ja teki kahdeksan maalia. Zenitissä otteluja kertyi 74 ja maaleja kolme. Liverpoolissa hän pelasi 319 peliä ja teki 18 maalia.
Škrtel siirtyi italialaisseura Atalantaan kesällä 2019 mutta purki sopimuksensa jo muutama viikko myöhemmin ja jatkoi matkaansa Istanbuliin.
Škrtel voitti Zenitissa Venäjän pääsarjamestaruuden vuonna 2007. Samana vuonna hänet valittiin myös Slovakian vuoden jalkapalloilijaksi. Hän debytoi maajoukkueessa vuonna 2004 ja oli mukana MM-kisoissa 2010.
17. toukokuuta 2022 Škrtel ilmoitti Instagram-sivullaan päättävänsä pelaajauransa selkävaivojen vuoksi.
Marco Barba

Marco Barba Silverstonen radalla vuonna 2008.
Marco Antonio Barba López (s. 10. marraskuuta 1985 Sevilla) on espanjalainen moottoriurheilija.
Ura

Hän kilpaili vuonna 2003 Espanjan Formula Junior 1600 -sarjassa ollen 12:s. Seuraavana vuonna hän sijoittui sarjan toiseksi. Vuonna 2004 Barba kilpaili Espanjan Formula 3 -mestaruussarjassa neljässä kilpailussa. Seuraavana vuonna hän oli sarjan kolmas Copa de España -luokassa ja kymmenes pääluokassa. Hän jatkoi pääluokassa seuraavat kaksi vuotta sijoittuen vuonna 2007 sarjan toiseksi. Vuosina 2006 ja 2008-09 Barba kilpaili myös Formula Renault 3.5 -sarjassa vaihtelevalla menestyksellä. Vuonna 2010 Barba voitti European F3 Open -sarjan mestaruuden. Samana vuonna hän ajoi kaksi kilpailua GP3-sarjassa saavuttamatta pisteitä. Vuonna 2011 Barba kilpaili Auto GP -sarjassa sijoittuen 15:nneksi. Barban veli Álvaro kilpailee International GT Open -sarjassa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Jenzer Motorsport | ESPFEA   | ESPSPR   | TURFEA   | TURSPR   | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA Kesk. | HUNSPR 19 | BELFEA   | BELSPR   | ITAFEA   | ITASPR   | 0 | 35. |